samantalang ikaw, kabataan ay walang hanap kundi saya at ligaya, samantalang di ka natututong umibig sa walang likat na pagpapagod, pagbabata ng hirap, at pagsusunog ng kilay; samantalang, di ka natututong tumalikod sa mapanghalinang kaway ng mga bulaklak, sa matatamis na awit ng mga sirena, upang makatupad sa isang katungkulan; samantalang ikaw ay nabubuhay sa himpapawid ng mga pangarap at di sa parang ng paggawa; samantalang ikaw ay walang loob na iukol sa sarili mong bayan ang bawa'galaw ng iyong isip, bawa'tibok ng puso, bawa'sandali ng iyong panahon, bawa'patak ng iyong dugo; samantalang nananatili ka sa mga ganyang kalagayan, ikaw, kabataan, ikaw ay di dapat tawaging pag asa ng tinubuan mong lupa; ang dapat itawag sa iyo ay hampas ng diyos sa iyong lahi! pinutol dito ni gerardo ang kanyang talumpati. dati dati tuwi siyang magsasalita nang hayag, ay di maubos ubos ang papuri sa kanya ng madla; nguni'ngayon, maanong nagtamo siya nang kahi'gaputok na palakpak!